IV Dansà del Centre Històric de Gandia
22 octubre 2019

## IV Dansà del Centre Històric de Gandia22 octubre 2019Última actualización: 15 julio 2025

![](../gestion/img/_AO_8369-copia.jpg)  
  

Per quart any el Centre Històric de Gandia sonarà i ballarà el pròxim dissabte, 26 d’octubre, al son de la música i danses valencianes a la **IV Dansà del Centre Històric de Gandia**.  

Està organitzada pel Grup de Danses Brials i Postisses, la Junta de Districte i l’Associació Veïnal del Centre Històric, amb la col·laboració dels comerciants, l’Escola Pia...  

Així, a les **19 hores** s’iniciarà una cercavila des de la plaça de l’Escola Pia pels principals carrers del Centre Històric fins al carrer Duc Carles de Borja on s’iniciarà la Dansà, _“el ball més estès i popular a les nostres terres. Balladors i balladores de diferents comarques (La Safor, les Riberes, les Marines, la Vall d’Albaida, la Costera o l’Horta) amb indumentàries diverses (tampoc cal dur-hi vestimenta tradicional) la ballaran al seu estil. Hem triat Duc Carles de Borja, perquè és un carrer molt llarg i recte, entre dues places emblemàtiques com l’Escola Pia i el Beat”_, han destacat Domingo Valls i Paqui Escrivà, de Brials i Postisses.

    A les **22 hores**, s’iniciarà el “Sarau de Tardor”, a la plaça de l’Escola Pia amb l’actuació de la Rondalla La Comarcal.

Tots els grups participants rebran un socarrat amb un disseny modern i vinculat a Gandia, realitzat des de Brials i Postissos.

    Finalment, el **president de la Junta de Districte del Centre Històric, Josep Alandete**, ha animat la ciutadania a apropar-s’hi i a participar-hi ballant. I ha agraït la iniciativa dels organitzadors i col·laboradors, així com _“l’esperit de reviscolament de la nostra cultura popular i les danses valencianes, gràcies al Grup de Danses Brials i Postisses”_.